it nl af af nl af af nl af nl tr nl af fr af af af af nl af af nl en en en en af af
My ervaring in berading, opleiding en fasilitering het my geleer dat elke persoon die antwoorde wat hy of sy soek self kan en moet ontdek.
Dit is slegs vir my nodig om te help om die groot onontginde potensiaal binne elke  individu te help ontsluit.
Ek het daarom besluit om van tradisionele berading af te wyk en op begeleiding en lewensgidsing te fokus.
Die kundigheid wat ek kan bied, is wat die skool van die lewe vir my gegee het. Die jare het my geleer om diep binne myself te delf – oor en oor. Dit is die enigste plek om wysheid en oplossings te vind.
Dit is die vernaamste les wat ek aan my kliënte wil oordra. Ek gebruik verskeie tegnieke om dit te bereik. Ek wil he dat my kliënte moet besef dat hulle moet self die oorsaak wees van wat met hulle gebeur. Eksterne gebeure en ander mense moenie hulle welsyn en fisiese en psigiese gesondheid kan benadeel nie
Ons het die keuse: Of ons besluit self hoe ons is en word, of ons laat toe dat eksterne faktore dit bepaal.
Om dit eenvoudig te stel: Elke individu moet beheer oor sy of haar eie lewe neem.
Indien my kliënte – met behulp van die sessies - dit begin verstaan, dan het ek bereik wat dan het ons die doelwit bereik.
Ek glo daaraan om my benadering spesifiek aan te pas na gelang van elke klient se persoonlikheid en behoeftes.
Derhalwe is my benadering eklekties en individueel beplan vir elke persoon.
Dus word die eerste sessie só spandeer dat ons mekaar leer ken.
Daarna beplan ons saam aan ‘n aksieplan. Kliënte is eintlik die hoofopstellers van hul program. Hul behoeftes moet altyd in aanmerking geneem word.
Ek gebruik hoofsaaklik  Tydlynterapie and Neurolinguistiese Programmering (NLP). Dan voeg ek verskeie andere benaderings en tegnieke by.
Die metodes wat ek gebruik, sluit in prosesse wat die onderbewuste ontsluit. Sowat 97% van ons persepsie en gedrag word besluit voordat ons bewustelik daaroor dink. Om ons gedrag beduidend te verander, moet die onderbewuste 100% hand aan hand met die proses stap.
Ek was betrokke in Opvoedkunde op verskillende vlakke.  Aanvanklik is ek as onderwyser opgelei, dit het egter uitgebrei na remediërende onderwys, ouerbegeleiding en gesinsterapie.  Later was ek ook betrokke by berading op verskilende gebiede, o.a. ook hulp aan slagoffers van verkragting.
Die besorgdheid vir die omgewing het ’n belangrike rol in my lewe gespeel sodat ek  baie betrokke by omgewingsopvoeding was. Ek het dan ook tientalle  werksessies en projekte in Omgewingsopvoeding aangebied.
Die jeug sal altyd na aan hy hart bly.  Heelwat van die fasilitering en opleiding  wat ek deur die jare gedoen het, was dan ook op die jeug gerig.
Ek is geregistreer as:
Lid by  Coaches and Mentors of South Africa (COMENSA)
TLT Praktisyn by  Time Line Therapy Association
Practitioner Coach with the  American Board of NLP:  ABNLP
© 2018 Rina Volger | TUIS | OMTRENT ONS | DIENSTE | GETUIGSKRIFTE | KONTAK ONS
Webwerf Ontwerp deur Imbali Studio